Firmenarchiv der Novartis AG
S Firmenarchiiv vo dr Novartis AG isch es privats Firmenarchiiv in dr Schwiiz.

Es befindet sich an dr Fabrikstrooss 2 z Baasel und isch äins vo de Kulturgüeter im Kanton Basel-Stadt, wo nazionali Bedütig häi.

S Archiiv 
S Archiiv bestoot us em eigete Firmenarchiiv vo dr Novartis AG sälber, wo 1996 entstande isch, wo d Basler Farma- und Chemiiundernääme Ciba-Geigy AG und Sandoz fusioniert häi, und us meerere historische Archiiv vo de Firme, wo in dr Novartis ufgange si: J.R. Geigy AG, Ciba AG, Durand & Huguenin AG, Sandoz AG.

S Novartis-Archiiv isch brivaat und dr Zuegang zu de Underlaage brucht e Gnäämigung.

D Beständ 
 S Archiiv vo dr Novartis AG: sit 1996, immer no im Ufbau begriffe, umfasst öbbe 20 Laufmeter
 S Archiiv vo dr Sandoz AG: vo 1886 bis 1996, 1000 Laufmeter
 S Archiiv vo dr Ciba-Geigy AG: vo 1970 bis 1996, het en Umfang vo 1700 Laufmeter
 S Archiiv vo dr Ciba AG: vo 1884 bis 1970, umfasst 600 Laufmeter
 S Archiiv vo dr J.R. Geigy A.G.: vo 1758 bis 1970, umfasst 500 Laufmeter
 S Archiiv vo dr Durand & Huguenin AG: vo 1896 bis 1969, 20 Laufmeter

Kwelle 
 Novartis AG, Firmenarchiv im Verzeichnis vo de Wirtschaftsbständ i Archiv vo de Schwiz und vo Liechtestei

Novartis
Kulturguet vo nationaler Bedütig im Kanton Basel-Stadt